
RAPORT DE SPECIALITATE
la proiectul de hotărâre privind aprobarea Regulamentului de organizare și funcționare al Comisiei tehnice de amenajare a teritoriului și urbanism a județului Maramureș



Odată cu intrarea în vigoare a Legii nr. 169/2026 privind Codul amenajării teritoriului, urbanismului și construcțiilor este necesară actualizarea regulamentului de organizare și funcționare al Comisiei tehnice de amenajare a teritoriului și urbanism a județului Maramureș, aprobat prin Hotărârea Consiliului Județean Maramureș nr. 444 din 19.12.2024.
În legea mai sus menționată la art. 128 alin. (4) din se precizează: „Membrii comisiei beneficiază de o indemnizaţie de şedinţă stabilită prin hotărâre a consiliului local/judeţean.” iar la  art. 128 alin. (8) este precizat: „Pentru participarea la şedinţele CTATU, specialiştii au dreptul la indemnizaţie de şedinţă în valoare de 250 lei pe şedinţă, dar indiferent de numărul şedinţelor, nu mai mult de 1.000 lei pe lună.”
Cheltuielile cu indemnizațiile de ședință se suportă din bugetul propriu al Județului Maramureș și vor fi cuprinse în bugetul de venituri și cheltuieli al Județului Maramureș.

